./data/phi0474/phi005/phi0474.phi005.perseus-lat2.xml
M. Tullius Cicero
Minucius, qui Syracusis sic negotiaretur ut sui iuris dignitatisque meminisset, et qui sciret se ita in provincia rem  augere oportere ut ne quid de libertate deperderet, homini quae visa sunt, et quae tempus illud tulit et causa,  respondit, causam sese dimisso atque ablegato consilio defensurum negavit  itaque a subselliis discessit, idemque hoc praeter Siculos ceteri Sopatri amici advocatique fecerunt